ان سے سماع حدیث کے بڑے بڑے علما شائق رہتے تھے ، مگر یہ احتیاط کی وجہ سے بہت کم بیان کرتے تھے،ابو خالد کا بیان ہے کہ ہم لوگ حدیثیں سننے کے لیے ابو قلابہ کے پاس جاتے تھے ، وہ تین حدیثیں سنانے کے بعد کہتے بس اب سناچکا عمر بن عبد العزیز جیسے بزرگ ان سے فرمائش کرکے حدیث سنتے تھے عمربن میمون کا بیان ہے کہ ایک مرتبہ ابو قلابہ عمر بن عبد العزیز کے پاس گئے،انھوں نے حدیثیں سنانے کی فرمائش کی،انھوں نے جواب دیا امیر المومنین میں زیادہ حدیثیں بیان کرنے اوربالکل سکوت اختیار کرنے دونوں کو بُرا سمجھتا ہوں ۔
Entity: عبد — Type: /person